1947年，社會黨喺呢年嘅眾議院選舉贏到最多議席，同民主黨、國民協同黨籌組聯合政府，社會黨嘅委員長片山哲成為首相，不過內閣入面各政黨有唔少對政策理念上嘅衝突，黨內又出現路線之爭，結果片山內閣一年都未夠就倒臺，之後由民主黨嘅蘆田均接任首相，社會黨繼續留喺內閣，並且有一啲屬於社會黨左派嘅人入閣，不過冇幾耐，蘆田內閣就因為昭和電工事件落臺，政權又落入吉田茂手上，社會黨就一直到1993年先至再重新上臺。